open-index/open-wikipedia-markdown huggingface dataset:
மெத்தில் புளோரோசல்போனேட்டு

**மெத்தில் புளோரோசல்போனேட்டு** *(Methyl fluorosulfonate)* என்பது FSO2OCH3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மந்திர மெத்தில் என்ற பெயராலும் அழைக்கப்படும் இச்சேர்மம் ஒரு நிறமற்ற நீர்மமாகும். வலிமையான மெத்திலேற்றும் முகவரான இச்சேர்மம் சில கரிமத் தொகுப்புவினைகளில் பயன்படுத்தப்படுகிறது. டிரைபுளோரோமெத்தேன்சல்போனேட்டு என்ற கரிமச் சேர்மத்துடன் நெருங்கிய தொடர்பு கொண்ட சேர்மமாக உள்ளது. புளோரோ சல்போனிக் அமிலம் மற்றும் இருமெத்தில் சல்பேட்டு ஆகிய இரண்டு சேர்மங்களின் சமமோலார் அளவு கலைவையை காய்ச்சி வடித்தால் மெத்தில் புளோரோசல்போனேட்டு தயாரிக்க முடியும். முதன்முதலில் மெத்தனாலுடன் புளோரோசல்போனிக் அமிலத்தை வினைபுரியச் செய்து இச்சேர்மத்தைத் தயாரித்தனர்

மெத்தில் அயோடைடை விட அதிக வினைத்திறம் மிக்கதாக மெத்தில் புளோரோசல்போனேட்டு உள்ளது.
  
## முன் பாதுகாப்பு

மிகக் கடுமையான ஒரு நச்சுப்பொருளாக உயிர் கொல்லும் அளவு எல்சி50 (எலி) ~ 5 பகுதிகள்/மில்லியன் என்ற அளவைக் கொண்டுள்ளது.

## மேற்கோள்கள்


பகுப்பு:மெத்தில் எசுத்தர்கள்
பகுப்பு:மெத்திலேற்றும் முகவர்கள்
ஆதலையூர் பீமேசுவரர் கோயில்

**ஆதலையூர் பீமேசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
கும்பகோணம்-நாகப்பட்டினம் சாலையில் திருக்கண்ணபுரத்திற்கு அருகே 3 கி.மீ. தொலைவில் இக்கோயில் அமைந்துள்ளது.

## இறைவன், இறைவி
பாண்டவர்கள் தாம் இழந்த நாட்டை மீண்டும் பெற கோயில்களுக்குத் தல யாத்திரையாகச் சென்றபோது பீமன் இங்கு வந்து இக்கோயிலின் அருகேயுள்ள குளத்தில் நீராடி சிவனை வழிபட்டு அருள் பெற்றதால் மூலவர் பீமேசுவரர் என்று அழைக்கப்படுகிறார்.  இறைவனைத் தேடி வந்து பசு  வடிவத்தில் இங்கே கண்ட இறைவி ஆனந்தம் அடைந்து ஆனந்தநாயகி என்னும் பெயரைப் பெற்றார்.

## சிறப்பு
இக்கோயில் குளத்தில் நீராடுவோருக்கு மங்கள இசை கேட்பதாகக் கூறுகின்றனர்.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
அரோமாட்டிக் ஆல்ககால்

**அரோமாட்டிக் ஆல்ககால்கள்** *(Aromatic alcohols)* என்பவை கரிம வேதியியலில் பயன்படும் ஒரு வகையான வேதிச்சேர்மங்கள் ஆகும். இவை அரைல் ஆல்ககால்கள் என்றும் அழைக்கப்படுகின்றன. இச்சேர்மங்களில் ஐதராக்சில் குழு (—OH) பீனால்களில் இருப்பதற்கு நேரெதிராக, ஓர் அரோமாட்டிக் ஐதரோகார்பன் தொகுதியுடன் மறைமுகமாக பிணைந்துள்ளது. பீனால்களில் ஐதராக்சில் குழு நேரடியாக அரோமாட்டிக் கார்பன் அணுவுடன் பிணைந்திருக்கும். 

கேந்திதா அல்பிகன்  என்ற நொதி அரோமாட்டிக் ஆல்ககால்களை உற்பத்தி செய்கிறது. பியர்  எனப்படும் மதுபான வகையிலும் அரோமாட்டிக் ஆல்ககால்கள் காணப்படுகின்றன. சாக்கரோமைசெசு செரிவிசியே  என்ற நொதி இனத்திற்கு இம்மூலக்கூறுகள் குறைவெண் உணர்மைத் திட்ட சேர்மங்களாக உள்ளன. 

## வளர்சிதை மாற்றம்

அரைல் ஆல்ககால் டிவைதரோகினேசு என்ற நொதி, ஒர் அரோமாட்டிக் ஆல்ககாலையும் நிக்கோட்டினமைடு அடினைன் டைநியுக்ளியோடைடு என்ற இணைநொதியையும் பயன்படுத்தி ஓர் அரோமாட்டிக் ஆல்டிகைடு, ஆக்சிசனமேற்றப்பட்ட இணைநொதி, ஐதரசன் அயனி ஆகியனவற்றைக் கொடுக்கிறது.

அரைல் ஆல்ககால் டிவைதரோகினேசு என்ற நொதி, நிக்கோட்டினமைடு அடினைன் டைநியுக்ளியோடைடு பாசுபேட்டு என்ற புரோட்டினில்லா வேதிச்சேர்மத்தைப் பயன்படுத்தி ஓர் அரோமாட்டிக் ஆல்டிகைடு, நிக்கோட்டினமைடு அடினைன் டைநியுக்ளியோடைடு பாசுபேட்டு ஐதரோகினேசு, ஐதரசன் அயனி ஆகியனவற்றை உருவாக்குகின்றன.

அரைல்டையல்கைல்பாசுபடேசு என்ற நொதி ஓர் அரைல் டையல்கைல்பாசுபேட்டையும் நீரையும் பயன்படுத்தி ஒரு டையல்கைல் பாசுபேட்டு மற்றும் ஓர் அரைல் ஆல்ககால் ஆகியனவற்றை உற்பத்தி செய்கிறது. அரைல்டையல்கைல்பாசுபடேசு நொதி கரிமபாசுபரசு ஐதரோலேசு, பாசுபோடிரையெசுத்தரேசு, பராக்சோன் ஐதரோலேசு என்ற பெயர்களாலும் அழைக்கப்படுகிறது. 
 
## உதாரணங்கள்
*திரைப்டோபால்
*தைரோசால்
*பீனெத்தில் ஆல்ககால்
*பென்சைல் ஆல்ககால்

## மேற்கோள்கள்
சீயாத்தமங்கை வன்மீகநாதசுவாமி கோயில்

**சீயாத்தமங்கை வன்மீகநாதசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் நன்னிலம்-நாகூர் சாலையில் உள்ளது. திருமருகல் இரத்தினகிரீசுவரர் கோயிலின் உப கோயிலாக விளங்கும் இக்கோயிலில் வன்மீகநாதசுவாமியும் கால பைரவரும் உள்ளனர்.

## இறைவன், இறைவி
இக்கோயிலின் மூலவர் வன்மீகநாதர். இறைவி நீலோத்பலாம்பாள். இக்கோயிலில் கால பைரவர் சன்னதி கொண்டுள்ள இக்கோயிலை வன்மீகநாதசுவாமி மற்றும் மகா காலபைரவர் கோயில் என்றும் கூறுகின்றனர். இக்கோயிலின் மூன்று திருச்சுற்றுகளில் மூன்று கால பைரவர்கள் இருந்திருக்கலாம் என்று கூறுகின்றனர்.

## அமைப்பு
விநாயகர், முருகன், தட்சிணாமூர்த்தி, லிங்கோத்பவர், துர்க்கை, சண்டிகேஸ்வரர், சூரியன், நாகர், பிரம்மா உள்ளிட்டோர் இக்கோயிலில் உள்ளனர். இங்கு நவக்கிரக சன்னதி கிடையாது.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
இரட்டை உப்பு

**இரட்டை உப்புகள்** *(Double salts)* ஒன்றுக்கு மேற்பட்ட நேர்மின் அயனிகள் அல்லது எதிர்மின் அயனிகளைப் பெற்றிருக்கும். ஒரே அயனி அணிக்கோவை மதிப்புடன் படிகமான இரண்டு வேறுபட்ட உப்புகளைச் சேர்த்து இரட்டை உப்புகள் தயாரிக்கப்படுகின்றன. பொதுவாய்ப்பாடு MIMIII[SO4]2•12H2O) என்றுள்ள படிகாரங்கள் அல்லது பொதுவாய்ப்பாடு [MI]2MII[SO4]2•6H2O) என்றுள்ள அல்லது M2M'(SeO4)2(H2O)6 தட்டோன் உப்புகள், பொட்டாசியம் சோடியம் டார்டரேட்டுகள், அம்மோனியம் இரும்பு(II) சல்பேட்டு மற்றும் புரோம்லைட்டுகள் இரட்டை உப்புக்கு உதாரணங்களாகும்.

இரட்டை உப்புகள் அணைவு உப்புகளிலிருந்து வேறுபட்டனவாகும். தண்ணிரில் கரையும்பொழுது ஒரு இரட்டை உப்பு முழுவதுமாக பிரிகையடைந்து எளிய மூலக்கூறுகளாகப் பிரிந்துவிடும். ஆனால் அணைவு உப்புகளின் அயனிகள் பிரிகையடையாது. உதாரணமாக என்ற KCeF4 இரட்டை உப்பு தண்ணீரில் கரைந்து K+, Ce3+ மற்றும் F−அயனிகளாகப் பிரிகிறது. ஆனால் K4[YbI6] என்ற அனைவு உப்பு தண்ணீருடன் சேரும்போது [YbI6]4− அயனித் தொகுதியாகவே உள்ளது. எனவே அணைவு அயனிகளை வாய்ப்பாட்டில் எழுதும்போது சதுர அடைப்புக் குறிக்குள் "[ ]" எழுதப்படுவது முக்கியமாகும்.

பொதுவாக இவ்வாறு உருவாக்கப்படும் இரட்டை உப்புகளின் பண்புகள் அவற்றின் கூறுகளான தனி உப்புகளின் பண்புகளை ஒத்திருக்கும் என்று கருதமுடியாது.

## மேற்கோள்கள்

* Chr. Balarew - Mixed Crystals and Double Salts between Metal (II) Salt Hydrates. Z. Krist. 181, 35-82 (1987).

பகுப்பு:உப்புகள்
பகுப்பு:இரட்டை உப்புகள்
மிளகுச் சம்பா (நெல்)

**மிளகு சம்பா** பாரம்பரிய நெல் வகைகளில் ஒன்றான இது, சற்றே வித்தியாசமான உருண்டை வடிவத்தில் காணப்படும் நெல் வகையாகும். பார்ப்பதற்கு மிளகுபோல இருப்பதால், மிளகு சம்பா என அழைக்கப்படும் இவ்வகை, வெண்ணிறமான சன்ன இரக அரிசியைக் கொண்டது. 130 நாள் வயதுடைய இந்த இரக நெல், உயரமான பகுதியில் விளையக்கூடியதும், நேரடி விதைப்புக்கும், மற்றும் நடவு முறைக்கும் ஏற்றதாகும். தமிழகத்தில் பரவலாகப் பயிர் செய்யப்பட்டுவரும் இவ்வகை நெல்லுக்கு, எந்த இரசாயன உரங்களும் தேவையற்றது. ஒற்றை நாற்று முறையில் (திருந்திய நெல் சாகுபடி முறையில்) நடவு செய்யும்போது, அதிகத் தூர் (கதிர்) வெளிவந்து அதிகபட்சம் ஏக்கருக்கு 28 மூட்டை வரையில் மகசூலாக கிடைக்கும் என கூறப்படுகிறது.

## மருத்துவ குணம்
பண்டையக் காலத்தில் மற்போர் வீரர்கள் இதை உண்டு வலிமை பெற்றுள்ளதாக கருதப்படும் மிளகு சம்பா நெல்லின் அரிசி, அதிக மருத்துவக் குணம் கொண்டது அறியப்படுகிறது. இந்த நெல்லின் அரிசியில் வடித்த கஞ்சி, பசியைத் தூண்டவும், மற்றும் தலைவலியைப் போக்கும்  தன்மையை கொண்டது. வாதம் போன்ற பலவிதமான நோயைப் போக்கி உடலுக்கு ஆரோக்கியத்தை அளிக்கிறது.

## அகத்தியர் குணபாடம்
மிளகுச்சம் பாவரிசி மென்சுகத்தைச் செய்யும்
அளவில்பல் நோயை அகற்றுங் – களகளெனத்
தீபனத்தைத் தூண்டிவிடுந் தீரா வளிதொலக்குஞ்
சோபனத்தைச் செய்நகையாய்! சொல்.

மேற்கூறிய பாடலின் பொருளானது, இது நன்மையைக் கொடுத்து, பசித்தீயை வளர்க்கும் எனவும், மற்றும் பெருவளி முதலிய பலவித நோய்களை அகற்றும் என்றும் கூறப்படுகிறது.

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை
* சம்பா (அரிசி)
* சம்பா மாவட்டம் (*தொடர்பற்றக் கட்டுரை*)

## சான்றுகள்

## புற இணைப்புகள்
* மல்யுத்த வீரர்கள் உண்ட மிளகு சம்பா
* இயற்கை விவசாயம்-மிளகு சம்பா, யூ டியூப் காணொளிப்பதிவு

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
எக்-மட்சுதா வினை

**எக்-மட்சுதா வினை** *(Heck-Matsuda (HM) reaction)* என்பது ஒலிபீன்களை பலேடியம் வினையூக்கியின் உதவியால் அரைலேற்றம் செய்யும் கரிம வேதியியல் வினையாகும். அரைல் ஆலைடுகள் மற்றும் முப்புளோரோமெத்தேன் சல்போனேட்டு எனப்படும் திரிப்ளேட்டுகளுக்கு மாற்றாகப் பயன்படும் அரீன் ஈரசோனியம் உப்புகள் இவ்வினையில் பயன்படுத்தப்படுகின்றன.

அரைல் ஆலைடு மின்னணு கவரிகளைப் பயன்படுத்தும் பாரம்பரிய முறையை விட அரீன் ஈரசோனியம் உப்புகளைப் பயன்படுத்துவதில் சில நன்மைகள் உள்ளன. உதாரணமாக பாசுபீனை ஈந்தணைவிகளாகப் பயன்படுத்த வேண்டிய அவசியமிருப்பதில்லை. இதனால் காற்றில்லா வேதி வினை என்ற நிபந்தனை தளர்த்தப்படுகிறது. மேலும் ஒரு காரம் வினையைக் கட்டுப்படுத்தும் நிலையிலிருந்தும் இச்செயல்முறை விடுபடுகிறது. பாரம்பரியமான எக் செயல்முறையைக் காட்டிலும் வினையின் வேகம் விரைவாக நிகழ்கிறது

.

அல்லைலிக் ஆல்ககால்கள், இணை ஆல்க்கீன்கள், நிறைவுறா பல்லின வளையங்கள், கிளர்வூட்டப்படாத ஆல்க்கீன்கள் முதலிய வேதிச் சேர்மங்கள் இம்முறையில் அரைலேற்றப்படுகின்றன. பலேடியம் அசிட்டேட்டு (Pd(OAc)2)அல்லது டிரிசு(டைபென்சிலிடின் அசிட்டோன்)டைபலேடியம்(0) போன்ற எளிய கரிம பலேடியச் சேர்மங்களையும், பொதுவாகப் பயன்படுத்தக்கூடிய நலம்தரும் கரைப்பான்களையும் அறை வெப்பநிலையில் பயன்படுத்தக்கூடிய நன்மையும் இதனால் உண்டாகிறது

.

எக்-மட்சுதா வினையில் தோன்றும் மூலக்கூறிடை மாறுபாடுகளுடன் ஆக்சிசன், நைட்ரசன் பல்லின வளையங்கள் உருவாக்கத்திற்குத் தேவையான மூலக்கூறிடை வளையமாதல் செயல்முறையும் கூடுதலாக தோன்றுகிறது.

எக்-மட்சுதா வினையின் வினையூக்கச் சுழற்சியானது முக்கியமான நான்கு படிநிலைகளைக் கொண்டுள்ளது. ஆக்சிசனேற்றக் கூட்டுவினை, இடம்பெயர்ந்து உட்புகுதல், பீட்டா நீக்கம் மற்றும் ஒடுக்க நீக்கம் முதலியன அந்நான்கு படிநிலைகளாகும்

பல்லேடிய நேரயனியுடன் ஈரசோனியம் உப்புகளை சேர்த்தல் தொடர்பாக முன்மொழியப்பட்ட எக் வினையூக்கச் சுழற்சிவினையானது, கோர்ரியா மற்றும் சக தொழிலாளர்கள் மேற்கொண்ட  பெருமளவிலான நிறமாலையியல் ஆய்வுகள் மூலம் வலுப்படுத்தப்பட்டது. அரீன் ஈரசோனியம் உப்புகள் எக் வினையில் அணைவு இடைவினைகளில் பங்கேற்றதை இந்த ஆய்வு முடிவுகள் வெளிப்படுத்தின. 
 
## மேற்கோள்கள்

பகுப்பு:பெயர் வினைகள்
பகுப்பு:கரிம வேதி வினைகள்
ஏபர்-வெயிசு வினை

**ஏபர்-வெயிசு வினை** *(Haber–Weiss reaction)* ஐதரசன் பெராக்சைடு (H2O2) மற்றும் சூப்பராக்சைடு எனப்படும் மிகையாக்சைடில் இருந்து (•OH) எனப்படும் ஐதராக்சில் தனியுறுப்பைத் தோற்றுவிக்கிறது. இரும்பு வினையூக்கியாகச் செயல்படும் இவ்வினை மிகவும் மெதுவாக நிகழ்கிறது. பெர்ரிக் அயனி பெர்ரசு அயனியாக குறைக்கப்படுவது இவ்வினையூக்கச் சுழற்சியின் முதல் படிநிலையாகும்.

:Fe3+  +  •O2−   →   Fe2+  +  O2

பெண்டன் வினை இரண்டாவது படிநிலையாகும். 
:Fe2+  +  H2O2   →   Fe3+  +  OH−  +  •OH

நிகர வினையாக

:•O2− + H2O2   →   •OH + OH− + O2

இவ்வினை அமைகிறது.

ஃபிரிட்சு ஏபர் மற்றும் யோசப் யோசுவா வெயிசு ஆகியோர் இவ்வினையைக் கண்டறிந்த காரணத்தால் இவ்வினை ஏபர்-வெயிசு வினை என்ற பெயரால் அழைக்கப்படுகிறது.

## மேற்கோள்கள்
*
*

பகுப்பு:பெயர் வினைகள்
சீரகச் சம்பா

**சீரகச் சம்பா** (*Seeraga Samba*) பாரம்பரிய நெல் இரகங்களில் ஒன்றாகும். சீரகம் எனும் சமையல்  பொருளின் வடிவத்துக்கு ஒத்ததாக காணப்படுவதால், இந்த நெல்லுக்கு "சீரகச் சம்பா" எனப் பெயரிடப்பட்டுள்ளது. இந்நெல்லின் அரிசி பிரியாணிகள் செய்ய ஏற்றது. தமிழ்நாட்டில் உள்ள அனைத்துப் பண்டைய நெல்வகைகளில், சீரகச்சம்பா தரத்திலும், விலையிலும் உயர்ந்த இடத்தைப் பெற்றுள்ளது. இந்த அரிசியின் சோறு மருத்துவப் பயனுடையது.

## பயிரிடப்படும் இடங்கள்
இந்தியாவின் பல்வேறு பகுதிகளிலும் பயிரிடப்படும் இந்த நெல் இரகம், தமிழ்நாட்டின் தஞ்சாவூர் மாவட்டத்திலுள்ள காவிரி ஆற்றின் கழிமுகப் பகுதியில் பெருமளவில் வேளாண்மைச் செய்யப்படுகிறது.

## சிறப்பு
சீரகச் சம்பா நறுமணமும், அறுசுவையும் நிறைந்தது. இது, எளிதாக செரிப்பதோடு, இரைப்பை ஒழுங்கீனங்களை தடுத்து பசியைத் தூண்டக்கூடியது. ஆரம்ப நிலையிலுள்ள, வாத நோய்களைப் போக்கவல்லது.

## அகத்தியர் குணபாடம்
சீரகச்சம் பாவரிசி தின்னச் சுவையாகும்
பேரகத்து வாதமெல்லாம் பேருங்காண் – வாருலகில்
உண்டவுட னேபசியும் உண்டாகும் பொய்யலவே
வண்டருறை பூங்குழலே ! வாழ்த்து.

மேற்கூறிய பாடலின் பொருளானது, ”இனிப்புள்ள  சீரகச்சம்பா அரிசியை உண்பவர்களுக்கு, மீண்டும் உண்பதற்குள் பசியைத் தூண்டும் வளிநோய்களைப் போக்கும்” என்பதாகும்.

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை
* சம்பா (அரிசி)
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## சான்றுகள்

## புற இணைப்புகள்
* சீரகச் சம்பா நெல் படிமம்
* சீரகச் சம்பா நெல் விளைச்சல்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
கார்போனியம் அயனி

**கார்போனியம் அயனி** *(Carbonium ion)* என்பது  இணைதிறன் ஐந்தாக உள்ள கார்பன் அணுவைக் கொண்டுள்ள எந்தவொரு நேர்மின் அயனியையும் குறிப்பிடுவதாகும் . பொதுவாகக் கார்போனியம் அயனி என்ற பெயர் மெத்தேனியம் () வகைச் சேர்மங்களின் எளிய உறுப்பினரைக் குறிக்கப்பயன்படுகிறது. இங்கு இச்சேர்மத்தின் ஐந்து இணைதிறன்களும் ஐதரசன் அணுக்களால் நிரப்பப்பட்டுள்ளன .

மெத்தேனியத்திற்கு அடுத்த கார்போனியம் அயனியின் எளிய உறுப்பினருக்கு இரண்டு கார்பன் அணுக்கள் இருக்கின்றன. எத்தைனியம் அல்லது புரோட்டானேற்ற அசிட்டிலீன் () மற்றும் எத்தீனியம் () போன்ற அயனிகள் வழக்கமாக வேறு வகையான குடும்பங்களாக வகைப்படுத்தப்படுகின்றன. எத்தேனியம் அயனி () அகச்சிவப்பு நிறமாலையியல் ஆய்வுகளில் அடர்வு குறை வாயுவாக பார்க்கப்படுகிறது.

தற்பொழுது கார்பீனியம் என்றழைக்கப்படும் அயனியையே முற்கால நூல்கள் கார்போனியம் அயனி என்று அழைத்தன, வேதியியலர் சியார்சு ஆண்ட்ரூ ஓலா 1972  ஆம் ஆண்டில் தற்கால கார்போனியம் அயனிக்கான வரையறையை முன்மொழிந்தார். இவ்வரையறை பரவலாக ஏற்றுக் கொள்ளப்பட்டது. பெண்டா(டிரைபீனைல்பாசுபீன் தங்கம்(1)மெத்தேனியம் , என்ற அணைவுச் சேர்மம் ஒரு நிலைப்புத்தன்மை கொண்ட கார்போனியம் அயனியாக உள்ளது. சிக்மித்பவுர் மற்றும் பிறர் இந்த அணைவுச் சேர்மத்தை உருவாக்கினர்

## தயாரிப்பு
ஆல்க்கேன்களை மிக வலிமையான அமிலங்களுடன் சேர்த்து சூடாக்குவதன் மூலமாக கார்போனியம் அயனிகளைத் தயாரிக்க முடியும். தொழிற்சாலைகளில் பெட்ரோலியம் பிரித்தெடுத்தலின் போது முதனிலை வெப்பச் சிதைவில் இவை உருவாக்கப்படுகின்றன

## மேற்கோள்கள்

பகுப்பு:கரிம நேர்மின்னயனிகள்
பகுப்பு:வினை இடைநிலைப்பொருட்கள்
மீனா அலெக்சாந்தர்

**மீனா அலெக்சாந்தர்** (*Meena Alexander*, 17 பெப்ரவரி 1951 – 21 நவம்பர் 2018) இந்தியாவைச் சேர்ந்த ஆங்கிலக் கவிஞர், எழுத்தாளர், பேராசிரியர் ஆவார்.

## பிறப்பும் படிப்பும்
இந்தியாவில் அலகாபாத்தில் பிறந்த மீனா அலெக்சாந்தர் இந்தியாவிலும் சூடானிலும் வளர்ந்தார். இவர் கேரளா சிரியன் கிறித்தவக் குடும்பத்தைச் சேர்ந்தவர். நியூயார்க்கு நகரத்தில் ஹண்டர் கல்லூரியில் ஆங்கிலப் பேராசிரியராகப் பணியாற்றினார்.

## படைப்புப் பணிகள்
கவிதைகள், கட்டுரைகள், கதைகள், திறனாய்வுக் கட்டுரைகள் எனப் பலவற்றை ஆக்கியுள்ளார். பல விருதுகள் பெற்றுள்ளார். நம்பள்ளி ரோட்  மேன்ஹாட்டான் மியூசிக் ஆகிய புதினங்களும் கவிதைத் தொகுப்பும் எழுதியுள்ளார். மீனா அலெக்சாந்தரின் கவிதைகளும் படைப்புக்களும் பல் துறையைச் சார்ந்ததாகவும் உணர்ச்சித் தூண்டல் கொண்டதாகவும் உள்ளன. பால்ட் லைன்ஸ் என்ற தன் வரலாறும் எழுதினார். ஜெயா மகபத்ரா, கமலாதாஸ் ஆகிய ஆங்கில எழுத்தாளர்கள் இவருடைய மானசீக ஆசிரியர்களாவர். மீனா அலெக்சாந்தருடைய கவிதைகள் மலையாளம், இந்தி, இத்தாலி, பிரஞ்சு, செருமன் போன்ற மொழிகளில் மொழிபெயர்ப்பு செய்யப்பட்டுள்ளன.

## மேற்கோள்கள்

பகுப்பு:இந்திய ஆங்கில எழுத்தாளர்கள்
பகுப்பு:1951 பிறப்புகள்
பகுப்பு:2018 இறப்புகள்
நாட்டிய தாரா

***நாட்டிய தாரா*** 1955 ஆம் ஆண்டு வெளியான ஒரு இந்திய தமிழ்த் திரைப்படமாகும். பி. புல்லையா இயக்கத்தில் வெளியான இத்திரைப்படத்தில் என். டி. ராமா ராவ், அஞ்சலிதேவி, தேவிகா ஆகியோர் முக்கிய பாத்திரங்களில் நடித்திருந்தனர். 1954 ஆம் ஆண்டு *ரெசுக்கா* என்ற பெயரில் தெலுங்கில் வெளியான படமே மொழிமாற்றம் செய்யப்பட்டு 1955 ஆம் ஆண்டு நாட்டிய தாரா என்ற பெயரில் வெளியானது. இதுவே தேவிகா நடித்த முதல் திரைப்படமாகும். இத்திரைப்படத்தில் அவரின் பெயர் பிரமீளா என குறிப்பிடப்பட்டிருந்தது. பின்னர் தேவிகா எனப் பெயர் மாற்றம் பெற்றார்.

## கதைச் சுருக்கம்
ஒரு நாட்டின் அமைச்சர் தன் மகளை அரச குமாரனுக்குத் திருமணம் செய்து கொடுக்க விரும்புகிறார். ஆனால் அரசன் அதற்கு ஒத்துக்கொள்ளவில்லை. இதனால் ஆத்திரமடைந்த அமைச்சர் அரசனைச் சிறையிலடைத்து ஆட்சி அதிகாரத்தைக் கையிலெடுக்கிறார். அரசனுக்கு விசுவாசமான வீரண்ணா என்ற ஒரு வேலைக்காரன் இளவரசனை அமைச்சரிடமிருந்து காப்பாற்ற, இளவரசனைக் காட்டில் கொண்டு போய் விட்டுவிடுகிறான். காட்டுத் தலைவனிடம் இளவரசன் கன்னையா என்ற பெயரில் வளர்ந்து வருகிறான். வீரண்ணா அமைச்சரிடம் பிடிபட்டுவிடுகிறான். காட்டில் வளரும் கன்னையாவும், வீரண்ணாவின் மகள் நானாவும் திருடர்களாக வாழ்ந்து வருகிறார்கள். ஒரு சமயம் லலிதாதேவி என்ற ஒரு இளவரசியின் ஆபரணம் ஒன்றை நானா திருடிவிட்டாள். ஆனால் அந்த ஆபரணத்தை கன்னையா லலிதாதேவியிடம் திருப்பிக் கொடுத்து விடுகிறான். லலிதாதேவி கன்னையாவைக் காதலிக்கிறாள். கன்னையாவும் அவளை விரும்புகிறான். அதே சமயம் நானாவும் கன்னையாவை விரும்புகிறாள். இதற்கிடையில் சிறையில் அடைபட்டிருந்த அரசன் தப்பி காட்டுக்கு வருகிறான். நானா வீட்டில் தங்குகிறான். கன்னையாவுக்குத் தான் யார் என்ற உண்மை தெரியவருகிறது. அரசை மீண்டும் கைப்பற்ற அவன் புறப்பட்டுச் செல்கிறான். அவன் வெற்றி பெற்றானா? காதலர்கள் ஒன்று சேர்ந்தார்களா? மற்றவர்களுக்கு என்ன நடந்தது? என்பதே மீதிக் கதையாகும்.

## நடிகர்கள்

* என். டி. ராமா ராவ் – *கன்னையா*
* அஞ்சலிதேவி – *நானா*
* பிரமீளா (தேவிகா) – *லலிதா தேவி*
* முக்கமாலா கிருஷ்ணமூர்த்தி - *அரசன்*
* நாகபூஷணம் - *வீரண்ணா*
* சதாசிவ ராவ் - *அமைச்சர்*
* ஜோகா ராவ்
* ஒய். வி. ராஜு
* காகிநாடா ராஜரத்தினம்
* கண்டசாலா அம்மாலு
* லட்சுமணையா சௌத்ரி
* சுப்பிரமணிய சௌத்ரி
* லிங்கம் சுப்பா ராவ்
* காஞ்சி நரசிம்மன்
* வெங்கிடப்பையா
* சைகால் நாயுடு
* கிருஷ்ணையா
* ராமதேவி
* பி. கீதா
* சாவித்திரி
* ராகவகுமாரி
* அருணா
* எல்லம்மா
* சரோஜினி
* கே. சீதா

## தயாரிப்பு விபரம்
டோனி கர்டிஸ் (Tony Curtis) நடித்த ஆங்கிலப் படமான *The Prince who was a thief* என்ற திரைப்படத்தைப் பார்த்த டி. வி. சுந்தர சிவராம சாஸ்திரி (பிரதிபா சாஸ்திரி) அது போன்ற ஒரு திரைப்படத்தைத் தெலுங்கில் தயாரிக்க முற்பட்டார். இந்திய மக்களுக்கு ஏற்றவாறு கதையை கண்டசால பலராமையா உருவாக்கிக் கொடுத்தார். தெலுங்கில் 100 நாட்களுக்கு மேல் ஓடி வெற்றி பெற்ற இப்படத்தைப் பின்னர் தமிழுக்கு மொழிமாற்றம் செய்து வெளியிட்டனர்.

## பாடல்கள்
திரைப்படத்துக்கு அஸ்வத்தாமா, ஜி. ராமநாதன் இருவரும் இசையமைத்தனர். பாடல்களை தஞ்சை ராமையாதாஸ் எழுதினார்.

## உசாத்துணை

பகுப்பு:1955 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:1954 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பல்லவர் காலத் தூண்கள்

thumb|150px|பல்லவர் காலச் சிம்மத்தூண், மாமல்லபுரம்
தமிழ்நாட்டுக் கட்டிடக்கலையில் **பல்லவர் காலத் தூண்கள்** என்பன கிபி 6ம் நூற்றாண்டு முதல் 9ம் நூற்றாண்டு வரை நிலவிய பல்லவர் ஆட்சிக் காலத்தில் கட்டப்பட்ட கட்டிடங்களில், குறிப்பாகக் கோயில் கட்டிடங்களில் அமைக்கப்பட்ட தூண்களைக் குறிக்கும். தமிழ் நாட்டில் கல்லாலான கட்டிடங்கள் முதன் முதலில் பல்லவர் காலத்திலேயே கட்டப்பட்டன. தொடக்ககாலக் கட்டிடங்கள் குடைவரைக் கோயில்களே. குடைவரைகளைத் தொடர்ந்து பல்லவர் காலத்தில் கற்றளிகளும் அமைக்கப்பட்டன. இக்காலத்தைச் சேர்ந்த முந்திய தூண்கள் எளிமையானவை. இக்காலத்துக்கு முந்திய மரத் தூண்களின் வடிவமைப்பைத் தழுவியவை. காலப்போக்கில் இவற்றின் சிக்கல் தன்மை அதிகரித்துச் செல்வதைக் காணலாம்.

## அமைப்பு
பல்லவர் காலத் தூண்களின் முதல் வளர்ச்சிக் கட்டத்தைச் சேர்ந்த தூண்களின் தண்டு மூன்று பகுதிகளாக அமைந்திருந்தது. கீழ்ப்பகுதியும், மேற்பகுதியும் சதுரமான வெட்டுமுகம் கொண்டவை. இவற்றுக்கிடையே அமைந்த நடுப்பகுதி எண்கோண வெட்டுமுகம் கொண்டது. இது எண்கோணச் சதுரத் தூண் என அழைக்கப்படுகிறது.  தண்டுக்கு மேல் போதிகை உள்ளது. செவ்வகக் குற்றிபோல் அமைந்த இப்போதிகையின் கீழ் மூலைப் பகுதி வளைவான வடிவில் செதுக்கப்பட்டுள்ளது. ஏழாம் நூற்றாண்டின் முற்பகுதியைச் சேர்ந்த மாமல்லபுரக் குடைவரைகள் சிலவற்றில் இவ்வைகைத் தூண்கள் உள்ளன. அடுத்த வளர்ச்சிக் கட்டத்தில் தூணின் தண்டின் மேற்பகுதியில் மேலும் சில உறுப்புக்கள் சேர்க்கப்பட்டன. அடுத்த கட்டத்தில் தூணின் அடிப்பகுதி இருந்த நிலைச் சிங்கமாகச் செதுக்கப்பட்டு அது தூணைத் தாங்கியிருப்பது போல் செய்யப்பட்டது. இது சிம்மத்தூண் எனப்படுகிறது.  அதற்கு மேல் தூண் வட்டமான வெட்டுமுகம் கொண்டிருந்தது. இறுதிக் கட்டத்தில் தூணின் அடிப்பகுதி இரண்டு கால்களில் எழுந்து நிற்கும் சிங்கமாகச் செதுக்கப்பட்டது. 

## மேற்கோள்கள்

## இவற்றையும் பார்க்கவும்
* திராவிடக் கட்டிடக்கலைத் தூண்கள்

பகுப்பு:பல்லவர் கட்டிடக்கலை
வீரம்மாள்

**வீரம்மாள்** (பிறப்பு 16 மே 1924) சமூகச் செயற்பாட்டாளர், சாதி மறுப்பாளர் மற்றும் தலித்திய முன்னோடி ஆவார். 

## பிறப்பும் படிப்பும்

தமிழ்நாடு திருச்சி மாவட்டம் திருப்பராய்த்துறை என்ற கிராமத்தில் பிறந்தார். இவருடைய தந்தை வேம்பு என்பவர் எளிய விவசாயியாகவும் தொடர் வண்டித்துறையில்  பணியாளாகவும் இருந்தவர். 

வீரம்மாளின் இயற்பெயர் வீராயி. இவர் ஜீயர்புரம் நடுநிலைப் பள்ளியிலும் பின்னர் குளித்தலை உயர்நிலைப் பள்ளியிலும் படித்தார். திருச்சி வானொலி நிலையத்தில் ஒரு முறை பேசும் வாய்ப்புக் கிட்டியதால் அங்கேயே வானொலி நிலையக் கலைஞராகப் பணி செய்ய அமர்த்தப்பட்டார். 

திருமணம் ஆகித் தம் கணவரின் குடிப் பழக்கம் மற்றும் குடும்பத்தில் ஏற்பட்ட சிக்கல்கள் காரணமாக அவரின் எண்ணப் போக்கு மாறியது. தம்மை அழகுபடுத்துவதை நிறுத்திக் கொண்டார். பகுத்தறிவும் சமூகச் சிந்தனையும் கொண்டார்.
தாழ்த்தப்பட்டோர் முன்னேற்றத்துக்கு அவர்களுக்குக் கல்வி அளிப்பதே சிறந்த வழி என முடிவு செய்தார். பெரியார் ஈ வே.இராசாமியுடன் தொடர்பு ஏற்பட்டது. அடிக்கடி அவரைச் சந்தித்து கருத்துக்களைப் பரிமாறிக் கொண்டார்.

## பணிகள்

சாதியால்  ஒடுக்கப்பட்டோருக்கு உதவும் நோக்கத்தில் கல்விப் பணியில் ஈடுபட்டு 1943 இல் ஒரு தொடக்கப் பள்ளியைத் தொடங்கினார்.
1954 இல் தாழ்த்தப்பட்டோர் பெண்கள் நலச் சங்கம் ஒன்றை நிறுவினார். முதியோர் பள்ளி, இரவுப் பள்ளி  ஆகியவற்றையும் நடத்தினார். வீரம்மாள் தொடங்கிய அமைப்பு **அன்னை ஆசிரமம்**  என்னும் பெயரில் திருச்சிராப்பள்ளியில் பெரிய கல்வி நிறுவனமாக மலர்ந்தது. இதனில் குழந்தைகள் இலவசக் காப்பகம்,  குடும்ப நலப்பள்ளி மையம்,  உடல் ஊனமுற்ற குழந்தைகள் இல்லம்,  பணி புரியும் பெண்கள் நலவிடுதி போன்ற கல்வி நிறுவனங்கள் உள்ளன.

## சான்றாவணம்

இது என் வாழ்க்கைக் கதை, நூல்-அன்னை ஆசிரமம் வெளியீடு  திருச்சி (1996)

## மேலும் பார்க்க

Tamil Dalit Writing, Oxford University Press 

பகுப்பு:சாதிய எதிர்ப்புச் செயற்பாட்டாளர்கள்
ஆயப் பாதை

**ஆயப் பாதை** (*Toll road*) என்பது அரசோ, அல்லது தனியார் நிறுவனங்களோ போக்குவரத்து தேவைக்காகச் சாலைகளைப் பெரும் பொருட்செலவில் அமைத்து பல நாட்களுக்கு பராமரிக்க வேண்டியுள்ளது. இதற்காக சாலையின் துவக்கத்திலும் முடிவிலும் அரண் அமைத்து வரும் மற்றும் செல்லும் வாகனங்களிடம் கட்டணம் வசூலிக்கும் முறையை உடைய பாதையே *ஆய பாதை* என்று அழைக்கப்படுகிறது. இப்பழக்கம் பழங்காலம் முதல் பின்பற்றப்பட்டு வந்துள்ளது தெரியவருகிறது.

## மேலும் காண்க
* List of toll roads
* Automobile costs
* Barrier toll system
* High-occupancy toll lane
* Private highway
* Shadow toll
* Shunpiking, the practice of avoiding turnpikes
* Toll house
* Toll roads around the world
* Turnpike trusts - England and Wales

## சான்றாதாரம்

## வெளி இணைப்பு

* Overview of European Tolling Systems
*International Bridge, Tunnel and Turnpike Association  The International Bridge, Tunnel and Turnpike Association (IBTTA) is the worldwide alliance of toll operators and associated industries that provides a forum for sharing knowledge and ideas to promote and enhance toll-financed transportation services.
*Turnpikes and Toll Roads in Nineteenth-Century America  (EH.Net Economic History encyclopaedia)
*Collection of tollroad news from contractor perspective
*English Turnpike roads, for background on toll roads during the turnpike era in England
பகுப்பு:சாலைகள்
மலைசர்

**மலைசர்** (*Malasar*) இவர்கள் இந்தியாவில் தமிழ் நாடு, மற்றும் கேரளம் ஆகிய மாநிலத்தின் ஆனை மலைப்  பகுதிகளில் வாழும் பழங்குடிகள் மக்கள் ஆவர். இவர்கள் எரவல்லன் என்ற இனத்துடன் தொடர்பு கொண்டவர்களாக உள்ளார்கள். 
## மேற்கோள்கள்

பகுப்பு:பழங்குடிகள்
பகுப்பு:தமிழகப் பழங்குடிகள்
பகுப்பு:இந்தியப் பழங்குடிகள்
பகுப்பு:கேரளப் பழங்குடிகள்
அனுமானம்

**அனுமானம்** (Inference) என்பது மெய்யியல் மரபில் உண்மையை நிறுவுவதற்குக் கையாளப்படுகின்ற வழிமுறைகளில் ஒன்றாகும். இஃது ஊகம், உத்தேசம், கருதலளவை, உய்த்துணர்வு எனப் பொருள் கருதி பலவாறு அழைக்கப்படுகின்றது.

அறிந்த ஒன்றை அடிப்படையாகக் கொண்டு அறியாத ஒன்றை ஊகித்து அறிந்து கொள்ளலாகும். அதாவது ஒன்றிற்கு மேற்பட்ட நிகழ்ச்சிகள் நடைபெற்ற வேளையில் யாதாயினும் ஒரு நிகழ்ச்சிையக் கொண்டு மற்றைய நிகழ்ச்சியை அனுமானித்துக் கொள்ளுதலாகும். எ.கா - நிலம் நனைந்திருப்பதை மாத்திரம் பார்த்துவிட்டு மழை பெய்திருக்க வேண்டும் என ஊகித்தல் ஆகும்.

## சைவசித்தாந்தமும் அனுமானமும்
சைவசித்தாந்தம் கடவுள் உண்மையை நிரூபிப்பதற்கு அனுமானத்தினை கைக்கொள்கின்றது.
* மண் பானையைப் பார்த்து அதனை செய்தவன் ஒருவன் இருக்கவேண்டும் என்று ஊகிப்பதைப் போல இச் சடஉலகினைக் கொண்டு அதனைத் தோற்றுவித்தவன் ஒருவன் இருக்கவேண்டும் என்று இறை இருப்பினை நிரூபிக்கின்றது.

காட்சியானது நேரடியறிவாக அமைகின்றபோது அனுமானமானது நேரே அறியப்படுவதன்றி சாதித்துப் பெறற்பாலதாய், மறைந்துநின்ற பொருளை அப் பொருளோடு விட்டு நீங்காது உடனாய் இருக்கின்ற ஏதுவைக் கொண்டு உணர்வதான அறிவாகின்றது. அதாவது நெருப்பையும் புகையையும் ஒரிடத்தில் கண்ட அறிவானது, பின்னர் புகையைக் காணும்போது நெருப்பை அனுமானித்து அறிவதாகும்.

## அனுமானத்தின் வகை
அனுமானம் *தன்பொருட்டனுமானம்*, *பிறர்பொருட்டனுமானம்* என இரண்டாக பிரித்து நோக்கப்படுகின்றது.
# தன்பொருட்டனுமானம் - சுவார்த்த அனுமானம் எனப்படும். இயல்பு, காரியம், அநுபலப்தி என்ற மூன்று ஏதுக்களில் ஓர் ஏதுவுடைய பொருளை பக்கம், சபக்கம், விபக்கம் எனும் மூன்றில் வைத்து தான் அறிவதாகும்.
# பிறர்பொருட்டனுமானம் - பரார்த்த அனுமானம் எனப்படும். உடன்பாடு, எதிர்மறை எனும் இருவகையில் எடுத்தாளப்படுகின்றது. இதனை அன்னுவயம், வியதிரேகம் எனவும் அழைப்பர்.

## அனுமானத்தின் முடிவுகள்
அனுமானம் வழியாக பெறப்படுகின்ற முடிவுகள் ஒருபோதும் 100% உண்மைத் தன்மையுடையவாய் இருப்பதல்ல. அனுமானத்தின் சாத்தியத் தன்மையும், வலிதுடைமையும் அதன் வியாபகத் தன்மையிலேயே தங்கியுள்ளது என்பர்.

## அனுமானப் போலி
அனுமானத்தில் ஏற்படுகின்ற வழுக்கள் அனுமானப் போலி  எனப்படுகின்றன. பக்கப்போலி, ஏதுப்போலி, உவமைப்போலி, தோல்வித்தானம் என போலிகளை எடுத்துக்கூறி போலிகள் மொத்தம் அறுபத்தைந்து என சிவஞானசித்தியார் சுட்டுகின்றது.
:"ஈண்டு பக்கப் போலிநான் கேதுப்போலியொரு மூன்றாய்
:வேண்டு மெழுமூன்றாகும் விளங்குவமைப் போலி யீரென்பான்
:காண்டுந் தோல்வித்தான மிரண்டிருபத்திரண்டாங்கருதிலிவை
:ஆண்டு மொழிவ ரவையெல்லா மளக்கிலறுபத் தைந்தாகும்"

## அடிக்குறிப்பு

பகுப்பு:மெய்யியல்
பகுப்பு:சைவ சித்தாந்தம்
நெம்மரா கிராமம்

இந்திய நாட்டில் கேரளா மாநிலத்தில் பாலக்காடு மாவட்டத்தில் அமைந்துள்ள ஒரு கிராமம் ஆகும். *நெம்மரா விழா* விற்கு இந்த ஊர் பிரசித்திபெற்ற இடம் ஆகும்.
  
## மக்கள் வகைப்பாடு
2001 ஆம் ஆண்டின் மக்கள் தொகைக்கணக்கெடுப்பின்படி இங்கு ஆண்கள் 8,888 பேரும், பெண்கள் 9.356 பேருமாக மொத்தம் 18,244 பேர் வாழ்கிறார்கள்.

## நெம்மரா விழா
இவ்வூரில் அமைந்துள்ள கோவிலில் ஊர்மக்கள் இரண்டு பிரிவுகளாகப் பிரிந்து நெம்மரா என்ற விழாவினை கொண்டாடுகிறார்கள். இவ்விழாவானது ஆண்டுக்கு ஒரு தடவை ஏப்ரல் மாதம் 2ம் திகதி அல்லது 3 ஆம் திகதி துவங்கி 16 ஆம் திகதிவரை விமரிசையாக நடக்கும். விழாவின் இறுதி நிகழ்வாக ஆயிரம் மக்கள் சூழ்ந்திருக்கும் இடத்தில் ஒரு மணி நேரம் வானவேடிக்கை நடக்கும்.
  
## மேலும் பார்க்க
* Vallanghy
* நெல்லியம்பதி
* Pothundi Dam
* Vallanghy Nenmara Vela
* [Ayalur Gramam]
http://www.ayalur.com/ 
* New Village Nemmara: Registered Office of Gangothri Trust

## மேற்கோள்கள்

## வெளி இணைப்பு

*Satellite image of Nemmara town.
* Nemmara Community Website 
* Koduvayur.com Local Community Site 

பகுப்பு:கேரளம்
அச்சிலியோன், கொழும்பு

**அச்சிலியோன்** (Achilleion) கொழும்பு, இலங்கையில் அமைந்துள்ள ஓர் தங்கும் பரிந்துரைக்கப்பட்ட வானுயர் கட்டிடம் ஆகும். இதன் கட்டிடல் பணிகள் நிறைவு செய்யப்பட்டதும், இரு இரட்டை வானளாவிகளை இது கொண்டிருக்கும். மேலும் ஒவ்வொன்று 50 மாடிகளைக் கொண்டிருக்கும், இரண்டு வானளாவிகளும் ஓர் வான்பாலம் ஒன்றால் இணக்கப்பட்டிருக்கும்; உலங்குவானூர்தி இறங்குதளம் இவ்விரு கோபுரங்களில் ஒன்றின் உச்சியில் காணப்படும். 2016 ஆம் ஆன்டில் இக்கட்டிடம் கட்டப்படும் நிலத்தின் விலை மட்டும்   ஆகும்.

தற்போது,   காட்சிப் பகுதி ஒன்று கட்டிடதிற்கு அருகாமையில் கட்டப்படுகின்றது, அத்துடன் அக்காட்சிப் பகுதியானது கடலிலிருந்தி இருக்கும் உயரம்  ஆகும். உலகில் அமைந்துள்ள தனித்து உயர்ந்து நிற்கும் காட்சிப் பகுதிகளில் அச்சிலியோனிற்கு அருகில் அமைக்கப்படும் காட்சிப் பகுதியே மிக உயரமானதாக அமையும் எனக் கூறப்படுகின்றது. 

## இவற்றையும் பார்க்க
* இலங்கையிலுள்ள உயரமான கட்டமைப்புகள்

## மேற்கோள்கள்

## வெளி இணைப்புகள்
* 
* 

பகுப்பு:இலங்கையிலுள்ள வானளாவிகள்
பகுப்பு:கொழும்பிலுள்ள கட்டடங்களும் கட்டமைப்புக்களும்
வாழச்சல் அருவி

**வாழச்சல்** **நீர்வீழ்ச்சி** இந்தியாவின் கேரள மாநிலம், **திருச்சூர் மாவட்டத்தில்**, அதிரப்பள்ளி நீர்வீழ்ச்சிக்கு அருகில் அமைந்துள்ள ஒரு அழகிய நீர்வீழ்ச்சி  ஆகும். இது பாறைகள் மீது பாயும் மென்மையான அருவிகளுக்கும், பசுமையான காடுகளால் சூழப்பட்டதற்கும், வளமான பல்லுயிர் பெருக்கத்திற்கும் பெயர் பெற்றது. இந்த நீர்வீழ்ச்சி சாலக்குடி ஆற்றின் ஒரு பகுதியாகும், மேலும் சுற்றுலா, இயற்கை நடைப்பயணங்கள் மற்றும் பறவைகளைப் பார்ப்பதற்கு, குறிப்பாக அழிந்து வரும் ஹார்ன்பில்களைப் பார்ப்பதற்கு ஒரு பிரபலமான இடமாகும். 

**இடம்:**

வாழச்சல் நீர்வீழ்ச்சி, திருச்சூர் மாவட்டத்தின் அதிரப்பள்ளி பஞ்சாயத்தில், அதிரப்பள்ளி நீர்வீழ்ச்சியிலிருந்து வெறும் 5 கி.மீ தொலைவில் அமைந்துள்ளது. இது சோலையார் வனத் தொடரின் விளிம்பில் அமைந்துள்ளது மற்றும் சாலக்குடி ஆற்றின் ஒரு பகுதியாகும். 

**விளக்கம்:**

செங்குத்துத் துளியான அதிரப்பள்ளியைப் போலல்லாமல், வழச்சல் தொடர்ச்சியான பாறைகள் மீது மென்மையான அருவியில் பாயும் நீரைக் கொண்டுள்ளது. சுற்றியுள்ள பகுதி அழகிய பள்ளத்தாக்குகள் வழியாக வேகமாகப் பாயும் ஒரு அழகிய காட்சியை வழங்குகிறது. 

**பல்லுயிர் பெருக்கம்:**

கேரள சுற்றுலாவின் கூற்றுப்படி, இந்த பகுதி அதன் வளமான பல்லுயிர் பெருக்கத்திற்கு, குறிப்பாக நான்கு அழிந்து வரும் ஹார்ன்பில் இனங்கள் உட்பட அதன் பன்முகத்தன்மை கொண்ட பறவைகளுக்கு பெயர் பெற்றது.

**சுற்றுலா ஈர்ப்பு:**

வழச்சல் ஒரு பிரபலமான சுற்றுலா தலமாகும், இது குடும்பங்கள், தம்பதிகள் மற்றும் இயற்கை ஆர்வலர்களை ஈர்க்கிறது. சுற்றுலா, இயற்கை நடைப்பயணங்கள் மற்றும் புகைப்படம் எடுப்பதற்கு இது ஒரு சிறந்த இடமாகும், பார்வையாளர்களுக்கு பெஞ்சுகள் மற்றும் சிற்றுண்டி கடைகள் உள்ளன.

**பாதுகாப்பு:**

இந்தப் பகுதி வேலி அமைக்கப்பட்டு பாதுகாக்கப்பட்டிருந்தாலும், பாறைகள் வழுக்கும் தன்மையுடனும், நீர்வீழ்ச்சிகள் வலுவாகவும் இருப்பதால், பார்வையாளர்கள் நீர்வீழ்ச்சியைச் சுற்றி எச்சரிக்கையாக இருக்க அறிவுறுத்தப்படுகிறார்கள்.

## மேலும் பார்க்க
* அதிரப்பள்ளி அருவி
* சார்பா அருவி
* சாலக்குடி
* இந்திய அருவிகளின் பட்டியல்

## மேற்கோள்கள்

## வெளி இணைப்பு

* http://www.trodly.com/destination/5540/vazhachal-falls

பகுப்பு:திருச்சூர் மாவட்டத்திலுள்ள அருவிகள்
போதிகை

thumb|150px|பல்லவர் காலத் தூண் மேல் காணப்படும் அலை அலங்காரத்தோடு கூடிய போதிகை
**போதிகை** என்பது, கட்டிடங்களில் தூண்களின் மேற்பகுதியாக அமைந்து மேலுள்ள வளையைத் தாங்கும் வகையில் அமைந்த, தூணின் ஒரு கூறு ஆகும். போதிகைகள் தூணின் வெட்டுமுக அளவைவிடக் கூடிய தாங்கு பரப்புக் கொண்டவை இதனால், கட்டிடத்தின் மேற்பகுதியின் சுமையைக் கூடிய பரப்பில் ஏற்றுத் தூணுக்குக் கடத்தும் பகுதியாக அவை தொழிற்படுகின்றன. அத்துடன், கட்டிடங்களுக்கு எழிலூட்டும் ஒரு கூறாகவும் அது உள்ளது.
போதிகைகள் வழக்கிலுள்ள இடங்களில் பல்வேறு காலகட்டங்களினூடாகக் கட்டிடக்கலை வளர்ச்சியடையும்போது போதிகைகளும் மாற்றங்களுக்கு உள்ளாகின்றன. அவற்றின் வடிவமும் வேலைப்பாடுகளும் அவற்றுக்கு மாறுபட்ட தோற்றத்தைக் கொடுக்கின்றன. இதனால், கட்டிடங்களின் காலத்தைக் கண்டறிவதற்குப் போதிகைகளும் உதவுகின்றன. பல்வேறு வடிவங்களைக் கொண்ட போதிகைகள் உலகின் பல பகுதிகளிலும் மிகப் பழைய காலத்திலிருந்தே பயன்பாட்டில் இருந்துள்ளன.

## சிற்ப நூல்களும் போதிகைகளும்
மானசாரம் போன்ற இந்தியச் சிற்ப நூல்களில் பல்வேறு வகையான போதிகைகள் குறித்தும் அவற்றின் அளவுகள் குறித்தும் விரிவாகப் பேசுகின்றன. போதிகைகளின் அலங்காரம், வேலைப்பாடு ஆகியவற்றின் அடிப்படையில் சித்திர போதிகை, பத்திர போதிகை, தரங்கிணி போதிகை என்னும் மூன்று வகையான போதிகை வகைகளை மானசாரம் குறிப்பிடுகிறது.

## தமிழ்நாட்டுப் போதிகைகள்
தமிழ்நாட்டில் பல்லவர் காலத்துக்கு முந்திய கட்டிடங்கள் எதுவும் இன்றுவரை நிலைக்காததால், அக்காலத்துப் போதிகைகள் குறித்த தகவல்கள் இல்லை. எனினும், மரத்தாலான போதிகைகள் இருந்திருக்கக்கூடும். பல்லவர் காலத்தில் கல்லாலான முதற் கோயில் அமைக்கப்பட்டதிலிருந்து, பல்லவர் காலம், பிற்காலச் சோழர் காலம், பிற்காலப் பாண்டியர் காலம், விசயநகரக் காலம், நாயக்கர் காலம் எனப் பல்வேறு காலகட்டங்களூடாகப் போதிகைகள் வளர்ச்சிபெற்று வந்துள்ளன. 

## மேற்கோள்கள்

பகுப்பு:கட்டிடக் கூறுகள்
பாக்கிஸ்தான்-இலங்கை சுதந்திர வர்த்தக ஒப்பந்தம்

**பாக்கிஸ்தான்-இலங்கை சுதந்திர வர்த்தக ஒப்பந்தம்** (Pakistan-SriLanka Free TRade Agreement) என்பது இலங்கை மற்றும் பாக்கிஸ்தான் ஆகிய இரு நாடுகளுக்கும் இடையில் மேற்கொள்ளப்பட்ட வர்த்தக ஒப்பந்தம் ஒன்றாகும். இது 2005 ஆம் ஆண்டு சூலை 05 ஆம் திகதி கைச்சாத்திடப்பட்டது. இவ்வொப்பந்தமானது இரு நாடுகளுக்குமிடையிலான ஏற்றுமதி மற்றூம் இறக்குமதியில் தாக்கம் செலுத்தியுள்ளது. கறுப்புத் தேயிலை, தின்னை உற்பத்திகள், கறுவா ஆகியவை இந்த ஒப்பந்தம் மூலம் இரு நாடுகளுக்குமிடையில் பரிமாறப்பட்டன.  மேலும் இலங்கையானது பாக்கித்தானில் பட்டியலியப்பட்ட 206 பொருட்களையும், பாக்க்கிஸ்தானானது இலங்கையில் பட்டியலிடப்பட்ட 102 பொருட்களையும் விற்பதற்கு இவ்வொப்பந்தம் சந்தர்ப்பம் ஏற்படுத்திக்கொடுத்தது.

## மேற்கோள்கள்

பகுப்பு:இலங்கை - பாக்கித்தானிய ஒப்பந்தங்கள்
சிங்கே நைட்ரோயேற்றம்

**சிங்கே நைட்ரோயேற்றம்** *( Zincke nitration)* என்பது புரோமின் பதிலீடு செய்யப்பட்ட பீனால் அல்லது கிரெசாலை, நைட்ரசு அமிலம் அல்லது சோடியம் நைட்ரைட்டுடன் சேர்த்து சூடுபடுத்துவதன் மூலமாக புரோமினை இடப்பெயர்ச்சி செய்துவிட்டு அச்சேர்மத்தில் நைட்ரோ வேதி வினைக்குழு இணைகின்ற ஒரு வேதி வினையாகும். அணுக்கருநாட்ட அரோமாட்டிக் பதிலீட்டு வினையின் பயன்பாட்டை விளக்கும் வினையே சிங்கே நைட்ரோயேற்ற வினையாகும். தியோடர் சிங்கே இவ்வினையைக் கண்டறிந்த காரணத்தால் இவ்வேதி வினைக்கு அப்பெயர் சூட்டப்பட்டுள்ளது.

இரண்டு உதாரணங்கள்

மற்றும்:

:

## மேற்கோள்கள்

பகுப்பு:பதிலீட்டு வினைகள்
பகுப்பு:பெயர் வினைகள்
பகுப்பு:நைட்ரோயேற்ற வினைகள்
சிங்கே-சூகில் வினை

**சிங்கே-சூகில் வினை** *( Zincke–Suhl reaction)* பிரீடல்-கிராப்டு ஆல்க்கைலேற்ற வினையின் ஒரு தனிச்சிறப்பு வினையாகக் கருதப்படுகிறது. தியோடர் சிங்கேவும், சூகிலும் முதன்முதலாக இவ்வினையைக் குறித்து விவரித்தனர் 
.

பாரா கிரெசாலை, அலுமினியம் குளோரைடு வினையூக்கி மற்றும் நாற்குளோரோமெத்தேன் கரைப்பான் ஆகியவற்றின் உதவியுடன் சைக்ளோயெக்சாடையீனோனாக மாற்றும் வினையை இவ்வினைக்கு ஒரு எடுத்துக்காட்டாகக் கூறலாம்.
மெல்வின் நியுமேன் என்கிற அமெரிக்க அறிவியல் அறிஞர் 1950 களில் சிங்கே-சூகில் வினை குறித்த ஆழமான ஆய்வுகளை மேற்கொண்டார். இவ்வினை தொடர்பான மேம்படுத்தப்பட்ட செயல்முறைகளையும், இயந்திரத்தன்மையுள்ள ஆய்வுகளையும்  அறிவித்தார்.

சிங்கே-சூகில் வினையில் உருவாக்கப்படும் வேதிச்சேர்மமே டையீனால் பென்சீன் மறுசீரமைப்பு வினைக்கு தொடக்கநிலை வேதிப்பொருளாகும்.

## மேற்கோள்கள்

பகுப்பு:பெயர் வினைகள்
பகுப்பு:பதிலீட்டு வினைகள்
பகுப்பு:கரிம-கரிமப் பிணைப்பு உருவாகும் வினைகள்
கென்யாவில் 8-4-4 கலைத்திட்டம்

**கென்யாவில் 8-4-4 கலைத்திட்டம்** *(8-4-4 Curriculum in Kenya)* முன்னாள் கென்ய குடியரசுத்தலைவர் டேனியல் அராப் மோய் அவர்களால் 1985 ஆம் ஆண்டு அறிமுகப்படுத்தப்பட்டது. முதல் எட்டாண்டுகள் தொடக்கக் கல்வியும், அடுத்த நான்கு ஆண்டுகள் இடைநிலைக் கல்வியும் கடைசி நான்கு ஆண்டுகள் பல்கலைக்கழகக் கல்வியும் கொண்ட ஒரு கல்வித்திட்டமாக இக்கலைத்திட்டம் உருவாக்கப்பட்டது. இக்கலைத்திட்டம் நடைமுறைப் படுத்தப்பட்ட பின்னர் கென்யாவில் தொடக்கக் கல்வியானது கென்ய தொடக்கக்கல்வி சான்றிதழ் கல்வி என்ற பெயரிலும், கென்ய சான்றிதழ் கல்வியானது கென்ய இடைநிலைச் சான்றிதழ் கல்வி என்ற பெயரிலும் மாற்றமடைந்தது. 
1985 ஆம் ஆண்டு முதல் கென்யா நாட்டில் 8-4-4 என்ற கலைத்திட்டத்தில் கல்வி அளிக்கப்பட்டு வருகிறது. 

## மேற்கோள்கள்

பகுப்பு:கென்யா
மகமூதியா பள்ளிவாசல், டெல் அவிவ்

**மகமூதியா பள்ளிவாசல்** (Mahmoudiya Mosque), ) இஸ்ரேல் நாட்டின்  டெல் அவிவ் நகரில் யோப்பா பகுதியில் உள்ள பழமையான பள்ளிவாசல் ஆகும்.

## அமைப்பு
இப்பள்ளிவாசலில் இரண்டு பெரிய முற்றங்கள் மற்றும் மூன்றாவதாக சிறிய முற்றமும் சுற்றி உள்ளது.வாயில்கள், மற்றும் முற்றங்கள்  ஒட்டோமான் பேரரசு ஆட்சியில் பல்வேறு கட்டங்களாக 18 மற்றும் 19 ஆம் நூற்றாண்டுகளில் முழுவதும் கட்டப்பட்டது.

## வரலாறு

மகமூதியா பள்ளிவாசல் கவர்னர் ஷேக் முகமது அல்-கலிலி உத்தரவின் பேரில் 1730 ல் கட்டுப்பட்டது.பள்ளிவாசல்  தெற்கு சுவரில் பதிக்கப்பட்ட நீரூற்று 18 நூற்றாண்டின் பிற்பகுதியில் ஏக்கர் கவர்னர் சுலைமான் பாஷா காலத்தில் கட்டப்பட்டது..பெரும்பாலான தற்போதைய பள்ளிவாசல்  ஒட்டோமான் பேரரசின்  காசா மற்றும் ஜாபா கவர்னர் முகமது அபு-அபு-நபுட் அவர்களால் 1812 ஆண்டில் கட்டப்பட்டது.
பெரிய செவ்வக பிரார்த்தனை மண்டபத்தில் இரண்டு பெரிய ஆழமற்ற குவிமாடங்கள் உள்ளன.அதன் அருகில் மெல்லிய  மினார் உள்ளது.

## அமைவிடம்

மகமூதியா பள்ளிவாசல் பழைய ஜாபா நகர வடகிழக்கு மூலையில் உள்ளது.19 ஆம் நூற்றாண்டின் மத்தியில், ஜாபா பள்ளிவாசல்  சுவர்கள் தகர்க்கப்பட்டன.பின் 20 ஆம் நூற்றாண்டில் புனரமைக்கப் பட்டது.இன்று, பள்ளிவாசல் வெளிப்புற சுவர்களில் பெரும்பாலும் கடைகள் உள்ளன.பிரார்த்தனை மண்டபத்தில் இரண்டு மேலோட்டமான குவிமாடங்கள் மற்றும் துணை குவிமாடம் சுற்றியுள்ள தெருக்களில் இருந்து தெரியும்.
பழைய ஜாபா மற்றும் அதன் சுற்றியுள்ள பகுதிகளிலும் உயரமான மினார் உடைய   நிழல் பிரதானமானதாக அமைந்துள்ளது.

## மேற்கோள்கள்

## புத்தக ஆதாரங்கள்

*
*Kana`an, Ruba (2001), *[http://archnet.org/library/documents/one-document.jsp?document_id=10380 Waqf, Architecture, and Political Self-Fashioning: The Construction of the Great Mosque of Jaffa by Muhammad Aga Abu Nabbut.] *  In Muqarnas XVIII: An Annual on Islamic Art and Architecture. Gülru Necipoglu (ed.). Leiden: E.J. Brill. (.htlm link)

பகுப்பு:இசுரேலில் உள்ள பள்ளிவாசல்கள்
பகதூர் சா சாபர் சாலை

**பகதூர் சா சாபர் சாலை** *(Bahadur Shah Zafar Marg, இந்தி: बहादुर शाह ज़फर मार्ग)*,இந்தியாவின் தில்லி மாநகரில் உள்ள ஒரு சாலையாகும். இச்சாலை அங்கு பகதூர் சா சாபர் மார்கு என்றழைக்கப்படுகிறது. கடைசி முகலாய மன்னர் இரண்டாம் பகதூர் சாவின் நினைவாக சாலைக்கு இப்பெயர் சூட்டப்பட்டது. டைம்சு ஆப் இந்தியா , தி எக்கனாமிக் டைம்சு , தி இந்தியன் எக்சுபிரசு, தி பனான்சியல் எக்சுபிரசு , பிசுனசு சிடாண்டார்டு, தி பையோனீர், மெட்ரோ நவ்  உள்ளிட்ட பல செய்தித்தாள் அலுவலகங்கள் இருப்பதால் இந்தியாவின் பிளீட் தெரு என்றும் சில நேரத்தில் இச்சாலையை அழைப்பார்கள். 

வருமான வரி அலுவலக சந்திப்பு முதல் தார்யாகஞ் வரை இச்சாலை செல்கிறது(map). 

## சாலையை சுற்றியுள்ள முக்கிய இடங்கள்

*சங்கரின் அனைத்துலக பொம்மைகள் அருங்காட்சியகம்

*பெரோசா கோட்லா விளையாட்டரங்கம்
*பெரோசா கோட்லா கோட்டை
*கூனி தர்வாசா
*இந்தியப் பொதுவுடமைக் கட்சி அலுவலகம்
*மௌலானா ஆசாத் மருத்துவக் கல்லூரி
*இந்தியத் தர நிர்ணய அமைவனம்
*தலைமைக் கணக்குத் தணிக்கையாளர், இந்தியா அலுவலகம்
*பல்கலைக்கழக மானியக் குழு (இந்தியா) அலுவலகம்

## மேற்கோள்கள்

பகுப்பு:தில்லி
புத்தர் பிறந்தநாள் பூங்கா

**புத்தர் பிறந்தநாள் பூங்கா** *(Buddha Jayanti Park)* இந்தியாவிலுள்ள புது தில்லி நகரின் தெற்கு முகட்டில் அமைந்துள்ளது. கெளதம புத்தர் ஞானம் பெற்ற 2500வது ஆண்டு விழாவை முன்னிட்டு இப்பூங்கா உருவாக்கப்பட்டது. 

இலங்கையில் இருந்து கொண்டு வரப்பட்ட ஒருபோதி மரக்கன்று இங்கே நடப்பட்டுள்ளது. 1964 ஆம் ஆண்டு அக்டோபர் 25 இல் அப்போது இந்தியாவின் பிரதமராக இருந்த லால் பகதூர் சாசுதிரி இம்மரக்கன்றை அங்கு நட்டார்.
 
பூங்காவில் அமைக்கப்பட்டுள்ள ஒரு செயற்கை தீவின் காட்சிக் கூடத்தில் ஒரு முலாம் பூசப்பட்ட புத்தர் சிலை நிறுவப்பட்டுள்ளது. இச்சிலை அக்டோபர் 1993 இல் 14 வது தலாய் லாமாவால் அர்ப்பணிக்கப்பட்டது.
ஒவ்வொரு ஆண்டும் மே மாதத்தில் வைகாசிப் பௌர்ணமியன்று இங்கு புத்தர் பிறந்த நாள் வெகு விமரிசையாகக் கொண்டாடப்படுகிறது. 

## மேற்கோள்கள்

பகுப்பு:புது தில்லி
பகுப்பு:இந்தியப் பூங்காக்கள்
பகுப்பு:புத்தர் சிலைகள்
பால்சுவா யகாங்கிர் பூர்

**பால்சுவா யகாங்கிர் பூர்** *(Bhalswa Jahangir Pur)* இந்தியாவின் தில்லி நகரில் உள்ள  வடமேற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும். பால்சுவா குதிரைலாட வடிவ ஏரிக்கு அருகில் இவ்வூர் அமைந்துள்ளது. 

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி பால்சுவா யகாங்கிர் பூர் நகரின் மக்கள்தொகை 1,51,427  நபர்கள் ஆகும். இம்மக்கள்தொகையில் 55% நபர்கள் ஆண்கள் மற்றும் 45% நபர்கள் பெண்களாவர். இவ்வூரின் எழுத்தறிவு சதவீதம் 59% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது குறைவாகும். எழுத்தறிவு பெற்றவர்களில் 62% நபர்கள் ஆண்கள் மற்றும் 38% நபர்கள் பெண்களாவர். மக்கள் தொகையில் 17% நபர்கள் 6 வயதுக்கு கீழ் உள்ளவர்களாகும். யாதவர் இன மக்கள் இப்பகுதியில் அதிகமாக வசிக்கின்றனர்

## மேற்கோள்கள்

பகுப்பு:வடமேற்கு தில்லி மாவட்டத்திலுள்ள ஊர்களும் நகரங்களும்
குமாரசிங்க சிறீசேன

**பல்லேவத்த கமரலலாகே குமாரசிங்க சிறிசேன** (18 பெப்ரவரி 1962), பொதுவாக பி.ஹி. குமாரசசிங்க சிறிசேன எனவும் அறியப்படும், இவர் ஒரு இலங்கை வர்த்தக நிபுணர் மற்றும் இலங்கைத் தொலைத்தொடர்பு நிறூவனமான ஸ்ரீலங்கா ரெலிகொமின் தலைவர் ஆவார்.தற்போதைய இலங்கை ஜனாதிபதி, மைத்ரிபால சிறிசேன அவர்களின் இளைய சகோதரர் இவராவார்.

குமாரசிங்க  இலங்கை அரச மரக் கூட்டுத்தாபனத்தின் பொது மேலாளரகப் பணியாற்றினார்   2005 இல் இருந்து நவம்பர் 2014 வரை இப்பதவியில் இவர் இருந்தார், மைத்திரிபால சிறிசேனவின் ஜனாதிபதி தேர்தல் பிரச்சாரம் இடம்பெற்றபோது பொது மேலாளர் பதவியிலிருந்து குமாரசிங்க விலகினார்..

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:இலங்கைத் தொழிலதிபர்கள்
கீழ்வேளூர் யாதவ நாராயணப் பெருமாள் கோயில்

**கீழ்வேளூர் யாதவ நாராயணப் பெருமாள் கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.

## அமைவிடம்
இக்கோயில் நாகப்பட்டினம்-திருவாரூர் சாலையில் கீவளூரில் இருந்து கச்சனம் செல்லும் சாலையில் அமைந்துள்ளது. திருக்கண்ணங்குடியின் அபிமானத்தலமாகவும், பஞ்ச நாராயணத் தலங்களில் ஒன்றாகவும் உள்ளது. 

## இறைவன், இறைவி
நின்ற நிலையில் யாதவ நாராயணப்பெருமாள் உள்ளார். இறைவி யாதவவல்லி என்ற பெயரில் தனிச்சன்னதியில் உள்ளார். இப்பெருமாள் ஸ்ரீதேவி, பூமிதேவியோடு உள்ள வெங்கடாஜலபதியின் சன்னதியும் இக்கோயிலில் உள்ளது. 

## வரலாறு
சூரபத்மனை வதம் செய்த தோஷம் நீங்குவதற்காக முருகன் அட்சயலிங்கேசுவரை நோக்கி தவமிருந்ததாகவும், தோஷம் நீங்கவே யாதவப் பெருமக்கள் மகிழ்ச்சியடைந்து பசுக்களின் பாலை திருமாலுக்கு அளித்ததாகவும், அதனை ஏற்றுக்கொள்வதற்காக பெருமாள் இங்கு இருப்பதாகவும் கூறுகின்றனர். 

## மேற்கோள்கள்

பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்
அத்திப்புலியூர் சிதம்பரேசுவரர் கோயில்

**அத்திப்புலியூர் சிதம்பரேசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் நாகப்பட்டினம்-திருவாரூர் சாலையில் நாகப்பட்டினத்திற்கு மேற்கே 17 கி.மீ. தொலைவில் அமைந்துள்ளது. கடுகையாற்றில் வடகரையில் உள்ளது.

## இறைவன், இறைவி
அகத்தியருக்குத் திருமண கோலம் காட்டியதால் அம்மையப்பர் கல்யாணசுந்தரராகக் காட்சியளிக்கின்றார்.

## அமைப்பு
தெற்கு நோக்கிய நிலையில் மூலவர் சன்னதி அமைந்துள்ளது. கருவறையில் மூலவராக உள்ள லிங்கத்திருமேனியின் பின்புறம் கல்யாணசுந்தரர் காணப்படுகிறார். மாண்டவிய முனிவரின் சாபத்தினால் காட்னையாகத் திரிந்த சேரித்துவஜன் என்றழைக்கப்படும் பாண்டிய மன்னனும், புலிக்கால் முனிவரும் வழிபட்டதால் அத்திப்புலியூர் என்று பெயர் பெற்றது.

## மேற்கோள்கள்

## வெளியிணைப்புகள்
* அருள்மிகு சிதம்பரேசுவரர் திருக்கோயில், அத்திப்புலியூர்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
நீலப்பாடி நாகநாதசுவாமி கோயில்

**நீலப்பாடி நாகநாதசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் திருவாரூர்-நாகப்பட்டினம் சாலையில் திருவாரூருக்குக் கிழக்கே 9 கி.மீ. தொலைவில், சாலையின் வடப்புறத்தில் சற்றே ஒதுங்கிய நிலையில் உள்ளது.

## இறைவன், இறைவி
இங்குள்ள இறைவன் நாகநாதசுவாமி, இறைவி சௌந்தரநாயகி.வசிஷ்டர், விசுவாமித்திரர், நாரதர் ஆகியோர் இத்தலத்தில் வழிபட்டுள்ளனர்.

## அமைப்பு
அஷ்டபுஜ துர்க்கை சன்னதி இக்கோயிலில் உள்ளது. கருடனுக்கும் பாம்புக்கும் பகை என்று கூறப்பட்டாலும் இருவரும் ஒரே இடத்தில் இறைவனை வழிபட்டு சாபம் நீங்கப் பெற்ற அதிசயத்தைப் பெற்ற பெருமையுடையது இக்கோயிலாகும்.

## மேற்கோள்கள்

## வெளியிணைப்புகள்
* திருக்கோயில் அமைவிடம்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
சம்பா மோசனம் (நெல்)

**சம்பா மோசனம்** அல்லது **மோசன சம்பா** (*Samba Mosanam*) என்பது ஒரு பாரம்பரிய நெல் இரகமாகும். பள்ளமானப் பகுதிகளில் பயிரிட ஏற்ற இரகமான இது, 160 நாட்களில் அறுவடை வயதை அடையக்கூடிய இரகமாகும். சேற்று பகுதிகளிலும் செழித்து வளரக்கூடிய இவ்வகை நெல் விதையை, அதிகத் தண்ணீர் தேங்கும் பகுதிகளில் தண்ணீர் வருவதற்கு முன்புள்ள எவ்விதமான மண்ணிலும் தெளித்துவிட்டால், மழை பெய்யும்போது குறைந்த ஈரத்திலேயே முளைத்துவிடும்.

## வளரியல்பு
வறட்சியாகவுள்ள ஏரிகள், குளங்கள், மற்றும் கண்மாய்க் கரையோரங்களில் இந்நெல்லைப் பயிரிடலாம். பின்னர் மழைபெய்து தண்ணீரின் அளவு உயரும்போது நீருக்குள்ளேயே கதிர் வளர்ந்து முற்றி, அதிக மகசூல் கொடுக்ககூடியது. அனைத்து நிலைகளையும் எதிர்கொண்டு நல்ல பலனைக் கொடுப்பதால், இதற்குச் சம்பா மோசனம் என்று பெயர் வந்துள்ளது.

## சத்துக்கள்
சம்பா மோசன நெல் எவ்வித உரமுமின்றி இயற்கையாகவே விளைவதால், புரதச் சத்துகள், தாது உப்புகள் நிறைந்தது. இந்நெல்லின் அரிசிச் சோற்றை உண்பதால் நோய் எதிர்ப்பு சக்தியும், உடல் வலிமையும் அதிகரிக்கும். அதிக உடல் உழைப்பு உள்ளவர்களுக்கு தேவையான ஊட்டச்சத்துகளைத் தரக்கூடியது.  இட்லி, தோசை, அவல், கஞ்சி, மற்றும் பலகாரங்கள் போன்ற உணவு வகைகளுக்கும் ஏற்ற இரகமாக விளங்குகிறது.

## பருவகாலம்
மத்திய, மற்றும் 160 நாள் முதல், 165 நாள் வரையிலான நீண்டக்கால நெல் வகையைச்சார்ந்த சம்பா மோசனம், தமிழ்நாட்டின் அனைத்து மாவட்டங்களிலும், சம்பா பட்டம் எனப்படும் ஆகத்து, மற்றும் செப்டம்பர் மாதங்களில் சாகுபடி செய்ய ஏற்ற நெல் இரகமாகும்.

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை
* சம்பா (அரிசி)
* சம்பா மாவட்டம் (*தொடர்பற்றக் கட்டுரை*)

## சான்றுகள்

## புற இணைப்புகள்
* சம்பா மோசனம் நெல் (ஆங்கிலம்)

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
ஒலியடக்கி (துப்பாக்கி)

[thumb|கழற்றவல்ல ஒலியடக்கிகளுடன் சுடுகலன்கள், மேலிருந்து கீழாக: [ஊசி (துப்பாக்கி)|ஊசி, ஏ.ஆர்.15, ஹெக்லர் அண்ட் கோக் யூ.எஸ்.பி, பெரெட்டா 92எப்.எஸ், எஸ்.ஐ.ஜி. மஸ்கிட்டோ.]]
[thumb|ஒலி அடக்கி பொருத்திய [சி.சட் 452  ஆணி-இயக்க விளிம்புதட்டு மரைத் துமுக்கி ]]
[thumb|ஒலி அடக்கி பொருத்திய [துல்லிய பன்னாட்டு ஏடபிள்யுஎம்|ஏ.டபிள்யு.எம்-எப் மறைசுடு மரைத்துமுக்கி]]
[thumb|[வி.எஸ்.எஸ். வின்ட்டோரேஸ் மறைசுடு மரைத்துமுக்கி மற்றும் ஏ.எஸ் வால் தாக்குதல் மரைத்துமுக்கியில் உள்ள ஒருங்கிணைந்த ஒலியடக்கி.]]
**ஒலி  அடக்கி** (ஆங்கிலம்: suppressor, silencer) என்பது, சுடுகலனை சுடும்போது ஏற்படும் வெடியொளியையும், சப்தத்தையும் குறைக்கவல்ல;  (துப்பாக்கியின் குழலுடன் இணைக்கப்படும்) கருவியாகும். ஒலியடக்கிகள் பொதுவாக, சப்தத்தை குறைக்கும் அக இயங்குமுறைகளை கொண்ட உலோக உருளையாகும். வெளியேறும் உந்துவாயுக்களின்  வேகத்தை குறைப்பதன்மூலம், சுடும் சப்தத்தை குறைப்பது மட்டுமல்லாமல், தோட்டாவின்  வேகத்தையும் இது அதிகரிக்கிறது 

## வரலாறு
அமெரிக்க கண்டுபிடிப்பாளர், ஹைரம் பெர்சி மாக்சிம் வணிகரீதியாக வெற்றிபெற்ற ஒலியடக்கி மாதிரியை, சுமார் 1902-ல் கண்டுபிடித்தவர் ஆவார் (காப்புரிமம் பெற்றது மார்ச் 30, 1909). இவர் மாக்சிம் துப்பாக்கியை கண்டுபிடித்த ஹைரம் ஸ்டீவென்ஸ் மாக்சிம்மின் மகன் ஆவார். மாக்சிம் அவரது கருவிக்கு *மாக்சிம் ஒலியடக்கி* என்று வணிகக்குறிப் பெயரிட்டார். உள் எரிபொறிக்கான ஒலிக்குறைப்பான்களும் சமகாலத்திலேயே மாக்சிம் உருவாக்கினார்.

## சுடுகலன் இரைச்சல் கூறுகள்
முக்கியத்துவத்தின் அடிப்படையில், சுடுகலன் உண்டாக்கும் மூன்று விதமான சப்தங்கள், கீழ்வருமாறு:
* வெடியொலி (தோட்டாவிற்கு பின் வெளியேறும் அதி-உஷ்ண, அதி-அழுத்த வாயுக்கள்)
* ஒலி முழக்கம் (மீயொலிவேகம் கொண்ட பொருட்களால் உண்டாகும் அதிர்வலைகளுடன் தொடர்புடைய ஒலி)
* இயந்திர இரைச்சல் (சுடுகலனின் நகரும் பாகங்களால் )
முதன்மையான இரு காரணங்களாகிய -வெடியொலி மற்றும் ஒலி முழக்கம் - ஆகியவற்றால் தோன்றும் இரைச்சலை மட்டுமே இந்த ஒலியடக்கி பாதிக்கும். ஆனால், இயந்திர இரைச்சலை ஓரளவுக்கு குறைக்க முடிந்தாலும், முழுமையாக நீக்க முடியாதது ஆகும். இந்த காரணத்தால் தான், ஒரு சுடுகலனை சப்தமில்லாமல் ஆக்குவது மிகவும் கடினம்.

## வடிவமும் கட்டமைப்பும்
[thumb|4 [ஒலி தணிப்பான்களையும், குழலை "பின்வளைத்த" விரிவுகலனையும் காட்டும், பி.ஆர் டோட் கை பின்வளைவு புரிதுமுக்கி ஒலியடக்கியின் குறுக்கு-வெட்டு வரைபடம். வாயுவை திசைமாற்றும் விதமாக, ஒலி தணிப்பானும் அலைவளைபானும் கச்சிதமான வடிவம் கொண்டுள்ளன. ]]
[thumb|வைம் .22 கேலிபர் புரிதுமுக்கி ஒலியடக்கியின் குறுக்கு-வெட்டு வரைபடம். இது குறுகிய விரிவுகலனுடன் 13 நெகிழியால் ஆன [ஒலி தணிப்பான்|ஒலி தணிப்பான்களை உடையது. இந்த ஒலித்தணிப்பான்கள் குறுக்கும் நெடுக்குமாக வைக்கப்பட்டுள்ள தட்டையான பரப்பினால் வாயுவை தொடர்ந்து திசைதிருப்பி விரிவடையச் செய்கிறது.]]
thumb|அமெரிக்க கடற்படையின் ஹஷ் பப்பி மாக்2 ஒலியடக்கியின் குறுக்கு-வெட்டு வரைபடம். இதில் துடைப்பான் (wipe), தோட்டா இதை கடக்கும்போது அதன் பின்னுள்ள உந்துவாயுவை வடிகட்டும்.
[thumb|எச்&கே 1971 காப்புரிமையில் இருந்து, [கெக்லர் அண்ட் கோக் எம்பி5|ஹெக்லர் அண்ட் கோக் எம்.பி 5 எஸ்.டி-ன் ஆரம்ப ஒலியடக்கி மாதிரியின் குறுக்கு-வெட்டு படம்.]]
ஒலியடக்கி என்பது விரிவுகலன் உடைய, எஃகு, அலுமினியம், அல்லது தைட்டானியம் போன்றவற்றால் ஆன காலியான உலோகக் குழாய் ஆகும். இக்கருவி, கைத்துப்பாக்கி, துணையியந்திர துமுக்கி, அல்லது புரிதுமுக்கியின் சன்னவாயோடு இணைப்பதற்காக உருளை வடிவில் இருக்கும்.

## மேலும் பார்க்க

* ஒளி அடக்கி

## மேற்கோள்கள்

### மூலங்கள்
* 
பகுப்பு:சுடுகலன் கூறுகள்
பகுப்பு:இரைச்சல் குறைப்பு
ஒதார்வா

**ஒதார்வா** *(Odarwa)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும். 

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி ஒதார்வா  கிராமத்தின் மக்கள்தொகை 2235  நபர்கள் ஆகும். இவர்கள் 312 குடும்பங்களாக வாழ்கின்றனர். இம்மக்கள்தொகையில் 52.6% நபர்கள் ஆண்கள் மற்றும் 47.3% நபர்கள் பெண்களாவர். இக்கிராமத்தின் எழுத்தறிவு சதவீதம் 33.6% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 70.6% நபர்கள் ஆண்கள் மற்றும் 29.3% நபர்கள் பெண்களாவர். 21.7% நபர்கள் 6 வயதுக்கு குறைவானவர்களாக உள்ளனர் . 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
கூத்தூர் தருமபுரீசுவரர் கோயில்

**கூத்தூர் தருமபுரீசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் திருவாரூர்-நாகப்பட்டினம் சாலையில் திருவாரூருக்குக் கிழக்கே 11 கி.மீ. தொலைவில் உள்ளது.

## இறைவன், இறைவி
இங்குள்ள இறைவன் தருமபுரீசுவரர், இறைவி தர்மசம்வர்த்தினி என்னும் அறம் வளர்த்த நாயகி. தருமன் இத்தலத்தில் உள்ள லிங்கத்திருமேனியை நிறுவி தன்னுடைய உடன்பிறந்தாரோடு வழிபட்டதால் மூலவர் தருமபுரீசுவரர் என்ற பெயர் பெற்றதாகக் கூறுவர்.

## அமைப்பு
மேற்கு நோக்கி அமைந்துள்ள இக்கோயிலின் உள்ளே குளம் உள்ளது. அம்மன் சன்னதி தனியாக உள்ளது. தல மரமாக வில்வ மரம் காணப்படுகிறது.

## மேற்கோள்கள்

## வெளியிணைப்புகள்
* அருள்மிகு தர்மபுரீஸ்வரர் திருக்கோயில், தினமலர்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
தாம் மொரேசு

**தாம் மொரேசு** (Dominic Francis Moraes 19 சூலை 1938–2 சூன் 2004) என்பவர் இந்தியாவைச் சேர்ந்த ஆங்கிலக் கவிஞர் மற்றும் எழுத்தாளர் ஆவார். 30 புத்தகங்களுக்கும் மேல் எழுதி வெளியிட்டுள்ளார். இந்தியாவின் ஆங்கில இலக்கிய வட்டத்தில் சிறப்பான இடத்தைப் பெற்றவர் எனக் கருதப்படுகிறார்.

## வாழ்க்கைக்குறிப்பு

தாம் மொரேசுவின் தந்தை பிராங்க் மொரேசு ஓர் இதழாளராகவும் டைம்சு ஆப் இந்தியா செய்தித்தாளின் ஆசிரியராகவும் இருந்தவர். மும்பையில் பிறந்த தாம் மொரேசு ஆக்சுபோர்ட்டில் தங்கிப் படிப்பதற்கு இங்கிலாந்து சென்றார். 1968 ஆம் வரை அங்கு இருந்தார்.

## இதழ்ப் பணிகள்

இலண்டன், ஆங்காங், நியுயார்க்கு நகரங்களில் நடத்தப்பட்ட சில இதழ்களைப் பதிப்பிக்கும் பணியில் ஈடுபட்டார்.
1971 இல் ஏசியா இதழின் ஆசிரியர் ஆனார். பிபிசி மற்றும் அய்டிவி ஆகிய தொலைக்காட்சிகளில் ஆவணப்படங்களுக்கு உரை எழுதினார். நாசிக் கொடுமைகள், அல்சிரியப் புரட்சி, இசுரேல், வியத்நாம் போர் போன்ற நிகழ்வுகளின் செய்தி நிருபராகப் பணி செய்தார். 1959இல் தலாய் லாமா இந்தியாவுக்கு வந்தபோது அவரை முதன் முதலாக  பேட்டி கண்டு அதை வெளியிட்டார்.

1961-62 இல் கோவா தமன், தியு ஆகிய பகுதிகளை இந்தியப்படை கைப்பற்றியபோது அந்த நடவடிக்கையை தாம் மொரேசு கண்டித்தார். 2002இல் குசராத்துக் கலவரம் நிகழ்ந்தபோது அதைக் கேள்விப்பட்ட  உடனேயே ஆமதாபாத்துக்குப் புறப்பட்டுச் சென்று பாதிக்கப்பட்ட இடங்களைக் கண்டார்.

## உசாத்துணை

பகுப்பு:இந்திய ஆங்கில எழுத்தாளர்கள்
பகுப்பு:ஆங்கிலக் கவிஞர்கள்
பகுப்பு:1938 பிறப்புகள்
பகுப்பு:2004 இறப்புகள்
குருக்கத்தி கட்கபுரீசுவரர் கோயில்

**குருக்கத்தி கட்கபுரீசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் நாகப்பட்டினம்-திருவாரூர் சாலையில் கீவளூருக்கு அடுத்து 2 கி.மீ. தொலைவில் உள்ளது. ஒரு காலத்தில் இப்பகுதி குருக்கத்தி வனமாக அமைந்திருந்ததால் இவ்வூர் குருக்கத்தி என்று அழைக்கப்பட்டிருக்கலாம் என்றும்  கூர் கத்தி என்ற பெயரே குருக்கத்தி என்று மாறியிருக்கலாம் என்றும்  கூறுகின்றனர்.இக்கோயிலின் தல மரம் குருக்கத்தி ஆகும்.

## இறைவன், இறைவி
இங்குள்ள இறைவன் கத்தீசுவரர் என்றும் கட்கபுரீசுவரர் என்றும் அழைக்கப்படுகிறார். இறைவி ஞானாம்பிகை.

## குளம்
இக்கோயிலின் குளம் கொல்லாநதி என்றழைக்கப்படுகிறது.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்